Source: http://docplayer.hu/1828621-A-civil-ertekek-elidegenitese-a-diszkrecionalis-alkotmanyos-jogokkal-valo-visszaeles-utjan.html
Timestamp: 2018-05-22 06:40:29+00:00

Document:
A civil értékek elidegenítése a diszkrecionális alkotmányos jogokkal való visszaélés útján * - PDF
A civil értékek elidegenítése a diszkrecionális alkotmányos jogokkal való visszaélés útján *
Download "A civil értékek elidegenítése a diszkrecionális alkotmányos jogokkal való visszaélés útján *"
1 Gabriel Andreescu A civil értékek elidegenítése a diszkrecionális alkotmányos jogokkal való visszaélés útján * 1. A civil társadalom alkotmányos vitában való részvétele Az alkotmányos folyamat felülvizsgálását sürgető eszmefuttatásoknak három világos alapja van. Az első kéréseket egy alkotmányos reform szükségességének ügyében Traian Băsescu államelnök fogalmazta meg a 2004-es választások után, annak ellenére, hogy az alaptörvényt kevéssel előtte módosították. A politikai élet központi elemévé azonban csak az államelnököt és a parlamentet szembeállító 2007-es válság után vált, amikor a kérdéssel kapcsolatos főbb elnöki célkitűzések is körvonalazódtak. Ezek a jelenlegi enyhe elnöki behatású parlamentáris köztársaság helyett egy fél-elnöki egykamarás rendszer irányában módosítanák az alkotmányos berendezkedést, ahol az elnök rendelkezne a parlament feloszlatásának jogával is. Ezen célkitűzéseknek a romániai alkotmányos berendezkedést vizsgáló elnöki bizottság adott súlyt, amelynek a március 14-én bemutatott jelentése képezi az alaptörvény megváltoztatására irányuló impulzusok harmadik hivatkozási alapját. Ugyanakkor az elnöki célkitűzések listája is teljessé vált, melyek a következők: 1. az ország szemiprezidenciális rendszerre való áttérése; 2. a törvényhozási hatalom felosztására jogosító elnöki hatáskör bevezetése; 3. egykamarás parlamentre való áttérés; 4. a képviselők mentelmi jogának az újragondolása; 5. a sürgősségi kormányrendeletek elfogadásának szigorú korlátozása; * Forrás: G. Andreescu: Înstrăinarea de valorile civice prin abuzul drepturilor constituţionale de marjă. In G. Andreescu M. Bakk L. Bojin V. Constantin: Comentarii la Constituţia României. Ed. Polirom, Iaşi, 2010,
2 168 FÓRUM 6. az ország adminisztratív berendezkedésének a jelenlegi megyerendszer helyett 9 12 adminisztratív egységre való módosítása; 7. az alkotmánybíróság jelenlegi struktúrájának megváltoztatása; 8. a népszavazáson való kötelező részvétel bevezetése; 9. a Magisztratúra Legfelsőbb Tanácsát érintő alkotmányos előírások újragondolása; 10. az összes állampolgári jog világos megfogalmazása. Időközben a PDL PSD PC koalíció megalakulásával megteremtődtek az új alkotmány elfogadásának gyakorlati lehetőségei is, hiszen a koalíciós pártok egy megalakuló Alkotmányos Nemzetgyűlésben rendelkeztek volna a szavazatok több mint kétharmadával, azonban nem tudtak megegyezni egy mindenki által támogatott változatban. Az alkotmányos reform ötlete már az elnök erre vonatkozó első kijelentései után uralta a politikai közbeszédet. A kérdés fontos szerepet játszott a PDL létrejöttében is, fontos ideológiai identifikációs elemként szolgálva a Demokrata Párttal fuzionáló liberális csoport számára. A vitába a politikai szereplők mellett meghívást kaptak különböző függetlennek számító szervezetek és közszereplők is. A legfontosabb országos napilapok szerkesztői is megszólaltak a kérdésben, a televíziók pedig megdöbbentően sok vitaműsorban foglalkoztak az alkotmányos reform kérdéskörével. Több politikai szervezetekhez vagy személyekhez közel álló alapítvány a Horia Rusu Alapítvány vagy az Emil Constantinescu volt államelnök által alapított Román Akadémiai Fórum szervezett politikai személyiségeket és szakértőket felsorakoztató fél-szakmai beszélgetéseket. Néhány civil szervezet meghatározó részvételt vállalt a vitában. A Társadalmi Párbeszédért Csoport, tagjai és rendezvényei által, több olyan megszólalásnak biztosított keretet, amely a Traian Băsescu által bemutatott alkotmányos reformokat népszerűsítette. A fentiektől mind a részvételének komolyságával, mind pedig annak mélységével elkülönül a Pro Demokrácia Egyesület. A szervezet egy 2008 januárja és 2009 januárja között zajló projekt keretén belül egy olyan kompetens vitafórumot hozott létre, melynek eredménye az Alkotmányos reform Romániában. Az alkotmányok fejlődésének elméleti és történelmi nézőpontjai című, egy, a törvényhozásban résztvevő személyek számára támpontot nyújtó jelentés volt. A jelentés leltárba vette az alkotmányos folyamat fejlődését és a román alkotmányozási eljárás történetét, a 2003-as alkotmánymódosítási vitát, illetve az Európai Unió más tagállamainak Franciaország, Nagy-Britannia, Finnország, Görögország, Olaszország hasonló alkotmányos reformjait. Ezenkívül a jelentésbe bekerült az alkotmányreform legfőbb témáinak elemzése is ( Témák, viták
3 Gabriel Andreescu: A civil értékek elidegenítése 169 és javaslatok ). 1 Továbbá a 2008-as év folyamán 12 országosan megrendezett nyilvános vita biztosította a lakosság visszajelzéseinek begyűjtését Az alkotmány libertariánus megközelítése Első benyomásra azt hihetjük, hogy az alkotmányos reform egy kiterjedt társadalmi vita tárgyát és eredményét képezte. Azonban, ha komolyabban vizsgáljuk a kérdést, azt a feltételezésünket, hogy egy, a társadalmat foglalkoztató égető kérdésről van szó, módosítanunk kell. A téma napirendjének meghatározása szorosan a reformot elindító politikusok kezében volt. A kidolgozott anyagok nagy többsége, de a megfogalmazott vélemények is a hatalmi viszonyok módosítására, ezen belül az elnöki hatáskör és a parlamenti hatáskör kapcsolatára fókuszáltak. Sem a Pro Demokrácia Egyesület mélyreható kezdeményezése, sem az azt megelőző próbálkozások nem léptek ki a politikai berendezkedés problematikájából, a reprezentatív demokrácia, a helyi szintű demokrácia és a részvételi demokrácia reformjára koncentráltak. Az alkotmánymódosításról szóló vita célja azonban nemcsak a különböző politikai intézmények közötti kapcsolat átalakítása, hanem az állam és a társadalom, valamint a különböző társadalmi csoportok közötti kapcsolatok újraértelmezése kellene, hogy legyen. Az államon belüli hatalmi viszonyok meghatározzák a társadalom belső létét, kihatnak a reprezentatív intézmények struktúrájára. Más szóval és ezt úgy tűnik, hogy a vitázók elfelejtették a civil vita alapját maguk az értékek kellene, hogy adják. Az a tény, hogy Traian Băsescu tízes listáján az összes állampolgári jog világos megfogalmazása csak a végén jelenik meg, azt bizonyítja deklaratív megfogalmazása, homályos és félszeg jellege által, hogy a téma csak marginálisan jelenik meg a vezető politikusok gondolkodásmódjában. Az alkotmányos probléma egyetlen szisztematikus megközelítését az Intézményes Fejlesztési és Elemzési Központ (CADI) adja, amely az értékek és a társadalmi érdekek felől közelítette meg a kérdést. Az alkotmányos reform kampánya kapcsán kidolgozott kezdeményezést egy nyílt vita keretén belül ismertették, illetve a szervezet honlapján és a 22 folyóirat 2009 januári mellékletében publikálták. 2 A Központ álláspontjának előnye, hogy libertariánus szemléletmódból közelít a kérdéshez, amely kitűnik a hagyományos román ideológiai gondolkodásmódból, könnyen elkülöníthető érvrendszert és következtetéseket eredményezve O constituţie pentru libertate II CADI, 22 PLUS, XVI. (267.) január 20.
4 170 FÓRUM A Ionel Sterpan által vezetett csoport kezdettől fogva fenntartásokkal kezelte egy állami intézmények által elindított alkotmányos reform lehetőségét. Az állam és társadalom közötti óriási aránytalanságot figyelembe véve az előbbi képviselői által kigondolt alaptörvény-tervezet a szerzők szerint csak gyanakvással fogadható. Az 1991-es Alkotmány azt a szellemet tükrözte, amelyben szerzői szocializálódtak, egy olyan világot vizionált, amelyben a valóság és az igazság a párt akarata alá rendelődik. Következésképp: megfogalmazásában a 90-es évek elején hatalomra került politikusok céljait szolgálta, illetve ezek társadalomról alkotott elképzelését tükrözte. Ezzel ellentétben, a fiatal libertariánusok egy olyan modell megfogalmazását tűzték ki célul, amely az intellektuális őszinteség, a politikai pártatlanság és az alkotmányos doktrína liberális szellemiségéből kiindulva egy minimalista állam eszméjére támaszkodik. Vlad Tarko meglátása szerint, ahhoz képest, hogy mire lehetett akkor számítani, Románia alkotmánya elég jó ahhoz, hogy ne kelljen nulláról kezdeni az átírását. Tanulmányában a 44. cikk (3) bekezdésének előírásait elemzi, amely a kisajátítást hivatott szabályozni, és azt állítja, hogy állam és magánszemély közötti konfliktus esetén az igazságszolgáltatás beavatkozása az állam javára történik. Hasonló elemzést alkalmazott a helyi költségvetést érintő alkotmányos garanciák esetében is, kimutatva, hogy a helyi adók és járulékok esetében a jelenlegi törvény alkalmazása akadályozná a helyi autonómia létrehozását. Gabriela Dumitrescu a 115. cikk alapján történő törvényhozási delegálási mechanizmust vizsgálja, olyan eszköznek látva ezt, amely megengedi a mindenkori kormányoknak a hatalommal való visszaélés lehetőségét. Az a tény, hogy a bírók a peres eljárásokban kötelesek a parlament által elfogadott törvények mellett a kormányrendeletek rendelkezéseit is betartani, a bírói hatalom kormánypolitika általi direkt befolyásolását eredményezi, amely az állampolgárokkal szembeni legnagyobb hatalmi visszaélést jelentheti. Tudor Goldeanu a Magisztratúra Legfelsőbb Tanácsára vonatkozó alkotmányos előírásokat sérelmezi. Az alkotmány által bevezetett szűrő megkönnyítette olyan egyének bejutását a Tanácsba, akik 89 előtt fontos pozíciókat töltöttek be az igazságszolgáltatásban. A szűrő eredménye egy olyan kontraszelekciós folyamat, amelyben főnökök a beosztottaikkal versengenek más beosztottak szavazataiért. A szerző a megoldást a véletlenszerű kiválasztás bevezetésében látná, amely a szelekciós mechanizmusból kiiktatja a jelenleg működő választásos rendszert. Horia Terpe szerint az alkotmánynak logikusan lentről, az állampolgárok felől felfelé, az állam felé kellene építkezni. Az adminisztratív normák
5 Gabriel Andreescu: A civil értékek elidegenítése 171 elavult szerepét a helyi demokrácia megerősítésével helyettesítené, a helyi népszavazások gyakori alkalmazásával, illetve bővített, a helyi közösség tagjainak állandó és szabad bevonásán alapuló helyi tanácsok létesítésével, ami a szubszidiaritás elvének tényleges alkalmazásához vezetne. Emellett a megyék régiókkal való helyettesítését is ajánlja. Andrei Trandafir a hatalom demonopolizálásának lehetőségét az állampolgári kezdeményezésben látja. Romániában a lakosság rendelkezésére álló alternatív hatalom-befolyásoló eszközök használhatatlanok. Szükség van egy olyan alkotmánycikkre, amely világosan megfogalmazza és megkönnyíti az állampolgári beavatkozások költségeit, illetve olyan civil kezdeményezésekre, amelyek az alternatív törvényhozási eljárásokat támogatják. Az Internet bevonása ebből a szempontból hasznos lehet, hiszen segítségével mindenki saját számítógépéről jelentheti be egy-egy állampolgári kezdeményezéshez való csatlakozási szándékát. A titkosszolgálatok helyének meghatározása egy új alkotmányban Sorin Cucerai szerint az illető szolgálatok költségvetésének, illetve eljárásaik törvényességének ellenőrzésével valósítható meg. Emellett kedvező változást jelentene a titkosszolgálatok Belügyminisztérium alá való rendelése is. Továbbá, a brit modell figyelembevételével, egy olyan bíróság létrehozása is hasznos lenne, amely kizárólag a közönséges állampolgárok, vállalatok és állami intézmények ellen elkövetett titkosszolgálati visszaéléseket vizsgálná. Ionuţ Sterpan az állam és az egyház szétválasztása mellett foglal állást, de ez alatt nem az egyház államtól való eltávolítását, hanem az állam egyháztól való távoltartását érti. Véleménye szerint az állam szisztematikus beavatkozása átformálta és legyengítette az egyház spirituális és társadalmi erejét. A legfondorlatosabb kiszolgáltatottságnak a költségvetési támogatást látja. Az alkotmány 29. cikkelyének 5. szakasza, amely az egyházak állami támogatását biztosítja, minden probléma intézményes alapja, amely egyformán zavarja a militáns világiakat és a hívőket. Sőt mi több, egy liberális intézményes berendezkedésben az alkotmány 29. cikkelyének 3. szakasza lerövidíthető a következő mondatra: Az egyházak, saját alapszabályzataik alapján, szabadon szerveződhetnek. A 48. cikkely 2. szakasza azonban tagadja az egyházak autonómiáját egy nagyon fontos aktivitásában, hiszen az egyházi esküvő csak a polgári esküvő után jöhet létre. Más szóval, Ionuţ Sterpan szerint, az állam a társadalom két alapvető intézményét, az egyházat és a családot egyetlen rendelkezéssel tartja ellenőrzése alatt. Costel Stăvărache felsorolva a szólásszabadságot korlátozó alkotmányos megszorításokat aláhúzza, hogy ezek a demokrácia biztosításának
6 172 FÓRUM fontos rendelkezései. Arra a libertariánus álláspontra helyezkedik, hogy a szólásszabadságnak alapjoggá kell válnia, amelyet vagy kizárólag a 30. cikkely 2. szakasza ( Tilos bármilyen cenzúra alkalmazása ), vagy egy, az Egyesült Államok Alkotmányának második kiegészítéséhez ( A Parlament nem fogadhat el olyan törvényt, amely a szólásszabadság korlátozását eredményezheti ) hasonló kijelentés szabályozna. A mostani maximalista, perfekcionista és nacionalista alkotmányt helyettesítő liberális és minimalista alkotmány Constantin Vica szerint nem tartalmazhat olyan cikkeket, mint például, Az ország iránti hűség szent (54. cikk); az ország és a nemzet becsmérlése (30. cikk, 7. bekezdés); a szellemi identitás megtartása (33. cikk); a jó erkölcsök tiszteletben tartása. Éppen ezért az ilyen típusú szabályozások kivételét javasolja. Ugyanazon logikát követve Sorin Minca bírálja a nemzeti érdekre való sorozatos hivatkozások alkotmányos megjelenését, amely korlátozhatja az egyén egyes jogait és szabadságait. A nemzeti érdek nevében az állam felhasználhatja az ország területén levő bármelyik lakás pincéjét, bármilyen természeti kincset kiaknázhat, beavatkozhat a gazdaság menetébe vagy az ország pénzügyeibe is. Szintén a közérdek nevében a nemzetbiztonság felülírhat olyan alapjogokat, mint például a lakhely sérthetetlensége (31. cikk) vagy az információhoz való jog (27. cikk). Az Alkotmány ilyen típusú megfogalmazása egy hibás gazdaság- és társadalom-filozófiáról árulkodna, amely nem érti a szabadság mechanizmusait. A közérdek vagy a nemzeti érdek nem feltétlenül az, amelyet a hivatalos hatóságok támogatnak. Amennyiben az Alkotmány kimondja, hogy bizonyos helyzetekben a hatóságok állapítják meg azt, hogy mi a nemzeti érdek, alkotmányos meghívást kapnak, hogy a saját érdekeiknek megfelelően döntsenek. Bogdan Glăvan cikkében egy liberális monetáris berendezkedés megoldását keresi, hiszen a monetáris politika szerepe annyira fontos, hogy nem hagyható, hogy politikai hatóságok döntsenek felette. Egy egészséges pénznemet idézi Misest ugyanabba a kategóriába kell beilleszteni, mint az alkotmányos megállapodásokat. A gazdaság liberalizálásának legfontosabb lépése a pénznem privatizálása, amely azokat az erőfeszítéseket is segíthetné, amelyek célja az állam társadalmi beavatkozásának minimálisra csökkentése. A pénzgyártás szabad rendszerében a közösség szabadon megválaszthatja, hogy milyen pénznemet használ. Mivel az adók és illetékek teremtik meg az állam gazdasági és társadalmi beavatkozásának alapvető feltételét, Vlad Tarko amellett érvel, hogy meg kell változtatni az adózási rendszert, és újra kell értelmezni az államköltség-
7 Gabriel Andreescu: A civil értékek elidegenítése 173 vetés fogalmát is. Az adózási rendszert egy évente egyszer kitöltendő nyomtatvány bevezetésével le kell egyszerűsíteni, csökkenteni kell az adózó állampolgár és az adók állami felhasználása közötti távolságot, el kell törölni azokat az adókat és illetékeket, amelyekről a közgazdaságtudomány bebizonyította, hogy nem érik el céljukat (a legszembetűnőbb a vámdíjak esete), emellett el kell törölni mindazokat a rejtett adókat, amelyek segítségével az állam becsapja saját állampolgárait stb. A román alkotmányos vitának nincs független programszerű szociáldemokrata megközelítése, továbbá nem készült egyetlen liberális-konzervatív vizsgálat sem. A fiatal libertariánusok által felvázolt gondolatok sem egy operacionalizált, a szó valódi értelmében vett alkotmányos kutatás eredményei, hanem inkább egy olyan civil közösség érdeklődésének és logikájának a kifejezései, amely megpróbálja az alkotmányos reform legfontosabb kihívásait bizonyos szemszögből következetesen végiggondolni Egy nyitott társadalom alapértékei A CADI project, annak ellenére, hogy tisztán ideológiai perspektívából dolgozta ki alkotmányos reformmodelljét, megközelítésében nem az értékekre helyezte a hangsúlyt, ezekhez mindössze közvetett módon viszonyult. Az alkotmány azonban mindenekelőtt a társadalmat működtető legáltalánosabb elvek megfogalmazását jelenti. Más szóval: az alkotmányos vita első és legfontosabb témája egy liberális demokráciában, hogy az alapdokumentum milyen mértékben segíti elő a nyitott társadalom értékeinek integrálását, és milyen mértékben biztosítja ezeket. A procedurális erővel rendelkező kritikai gondolkodás és személyi autonómia, valamint a gyakorlati szereppel bíró humanizmus, intézményes kereteikkel együtt, nélkülözhetetlen támpontjai egy nyitott társadalom alkotmányos projektjének. Azonban, ahogy ezt nemrég egy szerző megállapította, az általunk megélt időszak nem ezt a képet kelti bennünk. 3 A demokrácia ethosza nem egyeztethető össze egy olyan nemzetmentő fővezér keresésével, aki a társadalmat megreformáló történelmi misszióval rendelkezik, és direkt, misztikus kapcsolatban áll a demokratikus kultúrával nem rendelkező tömegekkel. Távol áll a liberális demokrácia hagyományától a demokrácia tradicionális képviselőinek a parlamentnek, a politikai pártoknak vagy a sajtónak a hiteltelenítése, de a titkosszolgálatoknak, a Belügyminisztériumnak és a Főügyészségnek a társadalomba való továbbra is túlzott beavatkozása. El- 3 Corneliu-Liviu Popescu: Germenii modelului politic interbelic de tip fascist în regimul politic român contemporan prezidenţial, direct şi populist. Noua Revistă de Drepturile Omului, 2009/4.
8 174 FÓRUM tért küldetésétől az Alkotmánybíróság is, amely az alkotmányos rendszer, a jogállam, a demokrácia értékeinek és az emberi jogok védelmének központi intézménye kellene, hogy legyen. Ezzel szemben olyan intézmények kerültek a bizalom tetőfokára, mint a hadsereg és az [Ortodox] Egyház, amelyek sem szervezési, sem működés szempontból nem demokratikusak, és amelyek tökéletesen alkalmazkodtak Románia totalitarista rendszereihez. 4 Természetesen, az alkotmányos projektek mindezeket figyelembe véve kerülnek kidolgozásra. Paradox módon, Románia jelenlegi Alkotmánya deklaratív szinten a kívánt, akár haladónak mondható értékekhez igazodik a felvázolt szociális, kulturális és politikai képhez képest. Eközben az állam egy olyan demokratikus és szociális jogállam, amelyben ( ) az emberi méltóság, az állampolgárok jogai és szabadsága, az emberek jellemének szabad kibontakozása, az igazság és a politikai pluralizmus a legmagasabb értékeket képviselik... (Románia Alkotmánya, 1 cikk (3) bekezdés). Emellett Románia az Európai Unió tagja, és a Lisszaboni Szerződés által újra felvállalta a szabadság, a demokrácia és a jogállamiság univerzális értékeit, amelyek az ember kizárólagos és sérthetetlen jogai. És akkor? Miért lenne szükség a 90-es évek elején kidolgozott társadalmi szerződés felülvizsgálására, amely segített helyünk elfoglalásában a demokratikus országok családjában? Azért, mert a jelenlegi alkotmányos rendszerünk nem tud megoldást adni a társadalomban megjelenő újdonsült kihívásokkal szemben. Az alapjog nem tartalmazza azokat a fékező mechanizmusokat, amelyek felvehetnék a harcot egy olyan valósággal szemben, amely, ha nem is pont az ellenkező póluson, távol áll a nyitott társadalom szellemiségétől. 2. Az alkotmányreform (kedvezőtlen) előfeltételei egyes független szakértők szerint Az elnök kezdeményezéseit illetőleg nehéz a független alkotmányozók körében egy egységes álláspontot találni. Autoritásukra és relevanciájukra való tekintettel ezen alkotmányreformot érintő véleményezések közül kettővel fogunk foglalkozni. Corneliu-Liviu Popescu a Noua Revistă a Drepturilor Omului című folyóirat 2009/2-es lapszámában megjelenő tanulmányában a Romániai alkotmányos berendezkedést vizsgáló elnöki bizottság jelentésében 5 olyan alkot- 4 Uo. 5 Raportul Comisiei Prezidenţiale de Analiză a Regimului Politic şi Constituţional din România Pentru consolidarea statului de drept.
9 Gabriel Andreescu: A civil értékek elidegenítése 175 mánymódosítási javaslatokat fedez fel, amelyek ellentétesek az emberi jogok európai és alapvető alkotmányos alapelveivel. 6 A szerző által archaikusnak, lejártnak, nem tudományosnak és nem demokratikus megoldásoknak tartott javaslatok elfogadása visszafejlődést jelentene ezen értékek védelmének szempontjából, továbbá ezek alkotmányellenesek és ellentétesek Románia nemzetközi, az Európai Uniós tagságából, illetve az Emberi jogok egyetemes nyilatkozatának aláírásából következő felelősségvállalásaival. Egy másik szerző még sarkalatosabban fogalmaz, amikor a felülvizsgálás szükségessége mellett érvel. Dan Claudiu Dănişor szerint nem a rendszert szabályozó törvényt, hanem magát az előfeltevést kell felülvizsgálni, amelynek alapján egy szociális rendszer működési hibái esetén a rendszert szabályozó törvényen akarnak változtatni. 7 Ezen az előfeltevésen alapuló törvénymódosítás Romániában egyfajta normatív sportot teremtett. Mindenki a törvények megváltoztatását követeli nap, mint nap, és azok, akik ezt megtehetik, káprázatos gyorsasággal és összefüggéstelenül cselekszenek. 8 Claudiu Dănişor professzor következtetése a következő: Meggyőződésem, és kezdettől fogva állítom, hogy az alkotmányos rendszer problémái nem normatív szinten találhatók, hanem a politikai és társadalmi impulzusok szintjén, amelyek ezt a rendszert táplálják. 9 Mindkét érvrendszer az állampolgári értékek felől közelítve építi fel az alkotmányos elemzés standardjait. A craiovai professzor két tézise nem zárja ki annak a lehetőségét, hogy a normatív rendszert éltető politikai és szociális impulzus hiányosságain túl magával az alapvető törvénnyel is baj lehet. Az alaptörvény feladata, hogy figyelembe vegye azt a szociális keretet is, amelyben elfogadták, és amelynek szól. Egy dolog, ha egy olyan kontextusban hagyunk értelmezési keretet az alkotmányos cikkelyek megfogalmazásában, amely rendelkezik a szabályok tiszteletben tartásának gyakorlatával, azzal indokolva a döntést, hogy fontos, hogy az alaptörvény gyorsan alkalmazhatóvá váljék változó társadalmi körülmények esetében is, és más az, ha olyan keretek között hagyunk helyet a többértelműségnek, ahol minden pontatlansággal visszaélhetnek. Egy dolog egy, a törvények és szabályozások véghezvitelét megengedő lakonikus alkotmány megfogalmazásának 6 Corneliu-Liviu Popescu: Regresul semnificativ în materia drepturilor omului prin propunerile de revizuire constituţională ale Comisiei prezidenţiale. Noua Revistă de Drepturile Omului, 2009/2, 3. 7 Dan Claudiu Dănişor: Despre cauzele şi soluţiile impasului sistemului constituţional românesc. Noua Revistă de Drepturile Omului, 2009/2, 9. 8 Uo. 9 Uo. 10.
10 176 FÓRUM támogatása egy olyan társadalomban, amely tiszteletben tartja az alaptörvényt, és más, ha mindezt ellentétes szociális-politikai feltételek között teszszük meg. Az alkotmány szövegének a társadalmi viszonyokhoz való igazításának szükségessége azt bizonyítja, hogy az alkotmányozási folyamatban nemcsak az alkotmány szövegének kutatására, hanem alkotmányos kutatásokra is szükség van. 10 A forradalom óta eltelt 18 év alatt született alkotmányos szabályozások sorsa előrevetítheti azokat a szövegjavításokat vagy változtatásokat, amelyek megfelelnének egy nyitott társadalom értékeinek is. 3. Az Alkotmány által bevezetett szabadságellenes előírások A politikai rendszer struktúrája a társadalom formális alapjai meghatározásának egyik központi témája. Ez a felismerés nem zárja ki azt, hogy az alkotmányos vitában a társadalmi értékek, alapjogok és az alapvető szabadságok felőli megközelítés fontosságot és elsőbbséget élvezzen. A jogok hiányosságai olyan esetekben merülnek fel, amikor a) az alkotmányba olyan előírások kerülnek be, amelyek ellentétesek a meghatározott jogokkal és szabadságokkal, ezt pedig erre támaszkodó jogalkotás követi; b) az állami diszkrecionalitással való visszaélés olyan előírások esetében, amelyek az alkotmány szövegébe az alapvető jogokat és szabadságokat erősítő sajátos szabályozásokat vezetnek be; c) a törvényhozás ellentmond az alkotmányos előírásoknak; d) hiányzik az alkotmányos elveket biztosító törvényhozás. A tanulmány az előbbi két hiányosságot veszi górcső alá, amelyek az alkotmány szövegének eredményeként jelennek meg, különös hangsúlyt fektetve az diszkrecionális alkotmányos jogok kategóriájára Vallási eskü A vallási eskü két rendelkezés által került be Románia Alkotmányába. 11 Az ehhez kapcsolódó törvényhozás nem tett mást, mint hogy követte az 10 Lásd többek között, Abdo I. Baaklini Helen Desfosses: Designs for Democratic Stability:Studies in Viable Constitutionalism. M. E. Sharpe, Armonk, NY, A 82. cikk (2) bekezdése: A jelöltnek, akinek a mandátumát igazolták, a Képviselőház és a Szenátus előtt, együttes ülésen, le kell tennie a következő esküt:»esküszöm, hogy minden erőmet és hozzáértésemet a román nép szellemi és anyagi haladásának áldozom, betartom az Alkotmányt és az ország törvényeit, megvédem a demokráciát, az állampolgárok alapvető jogait és szabadságait, Románia szuverenitását, független-
11 Gabriel Andreescu: A civil értékek elidegenítése 177 alkotmányos előírásokat, modellként tüntetve fel őket. Corneliu-Liviu Popescu tipológiába szervezte a törvényhozásban megjelenő, a magas rangú tisztviselők, a köztisztviselők, szakmai csoportokba tartozó személyek, valamint a bírósági tanúk esetében alkalmazott eskü-fajtákat: (i) kötelező eskütételek, amelyek tartalmazzák az Isten engem úgy segéljen! megfogalmazást; 12 (ii) kötelező eskütételek, amelyek felekezetenként változó megfogalmazást tartalmaznak; 13 (iii) kötelező eskütételek, amelyek a fenti megfogalmazási módok valamelyikét, vagy egyiket sem tartalmazzák; 14 (iv) kötelezően leteendő eskük, felekezeti hovatartozástól függő vagy semmilyen megfogalmazással párosítva; (v) a bíróság előtt tanúk által használt vallásos vagy nem vallásos eskütételek vagy nyilatkozatok. 15 Az egyének vallásos eskü letételére való kötelezése, az Emberi Jogok Európai Egyezménye (EJEE) 9. cikke által is védett gondolati, lelkiismereti és vallási szabadságok, valamint az alkotmányos jogok általános értékeinek megsértését jelenti. Erre vonatkozóan Corneliu-Liviu Popescu fogalmazott meg mélyreható bizonyítást, amelynek itt csak a végkövetkeztetését idézem: Az állam és az egyház szétválasztását célzó elvek állandó betartása, a vallásszabadság és a vallási egyenlőség a demokratikus jogállam alapjogai, amelyek megjelennek mind a Románia által is elfogadott nemzetközi jogi dokumentumokban, mind pedig az Alkotmányban. Más szóval, az állam laicitásának feltétel nélküli elfogadása az összes olyan jogi szöveg módosítását az Alkotmánytól kezdve a különböző törvényekig maga után vonja, ségét, egységét és területi integritását, Isten engem úgy segéljen!«103. cikk (1) bekezdés: A miniszterelnöknek, a minisztereknek és a többi kormánytagnak Románia Elnöke előtt egyénileg le kell tenniük a 82. szakaszban foglalt esküt. 12 Az Alkotmánybíróság szervezéséről és működéséről szóló 1992/47-es törvény, a Számvevőszék szervezéséről és működéséről szóló 1992/94-es törvény, a Legfelsőbb Bíróságról szóló 1993/56-os törvény, az Országgyűlés megalapításáról, szervezéséről és működéséről szóló 1993/73-as törvény, a Román Rádió és Televízió szervezéséről és működéséről szóló 1994/41-es törvény; a konkurenciára vonatkozó 1996/21-es törvény; a Román Csendőrség szervezéséről és működéséről szóló 1998/116-os törvény, az állampolgárok saját titkosszolgálati dossziéjához való hozzáférés és a Román titkosszolgálat mint politikai rendőrség leleplezéséről szóló 1999/187-es törvény. 13 A bíróság megszervezéséről szóló 1992/92-es törvény. 14 A Nép Ügyvédje intézményének megszervezésére és működésére vonatkozó 1997/35- ös törvény, az állami tisztviselők státusára vonatkozó 1999/188-as törvény. 15 Lásd a Büntetőtörvénykönyv erre vonatkozó paragrafusait.
12 178 FÓRUM amely tartalmazza a vallási eskütétel kötelező jellegére való hivatkozást, függetlenül attól, hogy az állampolgárság megadásáról, valamilyen állami hivatal elfoglalásáról, a katonai szolgálat teljesítéséről vagy pereken való tanúvallomásról van szó. 16 A tanúk bírósági eskütétele külön esetet képez. A tanúk a bíróság elé személyi jogaik, vallás- és lelkiismereti szabadságának birtokában állnak. A hagyományoknak megfelelően maga a tény, hogy az állampolgár esküt tehet egy olyan dologra, amelyet fontosnak tart, amelyet Isten vagy Allah segítségével talál meg, önmagában nem jelent problémát. Mivel a tanúnak megvan a választási lehetősége, hogy felekezeti hovatartozásának megfelelően vallásos esküt vagy laikus esküt tegyen le, nem tagadják meg sem lelkiismereti, sem vallásszabadságát. Ennek ellenére, azáltal, hogy a tanúnak kötelezően választania kell a felsorolt opciók közül, egy másik probléma kerül előtérbe: a választási kényszerből kifolyólag, feltételezhetően saját akaratán kívül, fel kell fednie vallási identitását. Más szóval, nem a vallási és lelkiismereti szabadságjog sérül, hanem a magánélethez való jog. Ugyanakkor, amennyiben az esküre vonatkozó eljárásokat nem kezelik megfelelően, a tanú egyéb visszaélések áldozata is lehet. A tanúval közölni kell választási lehetőségeit, illetve bármilyen nyomásgyakorlási kísérlet, ami a vallásos vagy laikus eskü választására vonatkozik, a belső szabadságjogok megsértését jelenti. A tanúként beidézett személyek nagy része nem ismeri behatóan a jogait, ezért sebezhetővé válik. Tapasztalatunk azt mutatja, hogy egyes bírák nem tulajdonítanak megfelelő fontosságot ennek a kérdésnek A szólásszabadság alkotmányos korlátozásai Románia Alkotmányának 30. cikke (7) bekezdése előírja, hogy [a] törvény tiltja az ország és a nemzet gyalázását, az agressziós háborúra, a nemzeti, a faji, osztály- és vallási gyűlöletre való buzdítást, a diszkriminációra, a területi szeparatizmusra vagy a nyilvános erőszakra való uszítást, valamint a jó erkölccsel ellenkező obszcén megnyilvánulásokat. Azonban az ország és a nemzet gyalázása, az osztálygyűlölet, a területi szeparatizmus nem jelennek meg a szólásszabadságot korlátozó kritériumként sem a EJEE-ben, sem pedig egyéb nemzetközi okmányokban Corneliu-Liviu Popescu: Formula religioasă a jurământului şi laicitatea Republicii. Revista Română de Drepturile Omului, 2001/ Az Emberi Jogok Európai Egyezménye a 10. cikk (2) bekezdésében kimondja, hogy [e] kötelezettségekkel és felelősséggel együtt járó szabadságok gyakorlása a törvényben meghatározott olyan alakszerűségeknek, feltételeknek, korlátozásoknak vagy szankcióknak vethető alá, amelyek szükséges intézkedéseknek minősülnek egy de-
13 Gabriel Andreescu: A civil értékek elidegenítése 179 ben a haza és a nemzet gyalázása tétel jogsértésként megjelent a Büntetőtörvénykönyvben is, 18 amely sorozatos bírálatok tárgya volt egészen ig, amikor a civil szervezetek hosszadalmas kampányának eredményeként, kiiktatták. Bár, ismereteink szerint, soha nem alkalmazták ezt az intézkedést, mégis egyes nacionalista-soviniszta civil Vatra Românească vagy politikai szervezetek PUNR és PRM állandóan napirenden tartották a rendelkezés előírásait, bizonyos fokig befolyásolva a rendfenntartó és a jogi szervek működését is. Emellett fenyegető magatartást tanúsítottak az intézmények is. Ez főleg a Román Titkosszolgálat egyes napvilágra került dokumentumaiban érhető tetten, amely például egy, a nemzetbiztonsági törvény (1993. október szeptember) által meghatározott szerepkörének teljesítéséről adott 1995-ös jelentésében, a következő olvasható: Egyes roma környezetből származó elemek (...) az országban létező realitások megtagadásával Románia külföldi képét veszélyeztető cselekményekre szítottak. 19 Igaz, hogy ezek a megnyilvánulások egy, a jelenlegi intézményes és politikai helyzettől különböző időszakra voltak jellemzők, ezek felélesztése bármikor megtörténhet. Négy évvel az RMDSZ kormányzati szerepvállalása és ötévi többségi koalíciós részvétel után, 2001-ben egy, az állam felügyeletének Hargita és Kovászna megyében való elvesztéséről szóló, a Titkosszolgálatot Felügyelő Bizottság által elfogadott jelentés újra felborzolta a román közvélemény kedélyeit. A 2003-as alkotmánymódosítás pedig nem mokratikus társadalomban a nemzetbiztonság, a területi sértetlenség, a közbiztonság, a zavargás vagy bűnözés megelőzése, a közegészség vagy az erkölcsök védelme, mások jó hírneve vagy jogai védelme, a bizalmas értesülés közlésének megakadályozása, vagy a bíróságok tekintélyének és pártatlanságának fenntartása céljából. A Polgári és Politikai Jogok Nemzetközi Egyezségokmánya a szólásszabadság korlátozását szabályozza a 19. cikk (3) bekezdésében és a 20. cikkben. A 19 cikk (3) bekezdése szerint: Az e cikk 2. bekezdésében meghatározott jogok gyakorlása különleges kötelezettségekkel és felelősséggel jár. Ennélfogva az bizonyos korlátozásoknak vethető alá, ezek azonban csak olyanok lehetnek, amelyeket a törvény kifejezetten megállapít és amelyek: a) mások jogainak vagy jó hírnevének tiszteletben tartása, illetőleg, b) az állambiztonság vagy a közrend, a közegészség vagy a közerkölcs védelme érdekében szükségesek.. A 20. cikk: 1) Minden háborús propagandát törvényben kell megtiltani. 2) Törvényben kell megtiltani a nemzeti, faji vagy vallási gyűlölet bármilyen hirdetését, amely megkülönböztetésre, ellenségeskedésre vagy erőszakra izgat. 18 A 236 cikk (1) bekezdése: Románia bármilyen típusú nyilvános becsmérlése egytől öt évig tartó szabadságvesztéssel jár. 19 Gabriel Andreescu Renate Weber: Naţionalism şi stabilitatea statului de drept. Studii Internaţionale, 1995/1, 59.
14 180 FÓRUM változtatott a fent említett 30. cikk tartalmán, az előírást őrködés céljából megtartották, amely őrködni is fog mindaddig, amíg meg nem szüntetik. Ami az osztálygyűlöletet fogalmát illeti, nem létezik semmiféle joggyakorlat ezzel kapcsolatban, és tudomásunk szerint közvita sem létezik a fogalomnak az Alkotmányból való törléséről. Ennek ellenére a társadalmi és gazdasági egyenlőtlenségek állandó növekedése miatt, az oligarchikus érdekek társadalomra gyakorolt nyomásából kifolyólag, megtörténhet, hogy az előírás aktivizálódik a társadalmi realitások valamilyen radikális megkérdőjelezése esetén. Azon szólásszabadságot korlátozó feltételek közül, amelyek túlmutatnak az EJEE és a nemzetközi szervezetek szabályozásain, a legtöbbet alkalmazott alkotmányos kritérium a területi szeparatizmus volt. A polgári és politikai jogokra vonatkozó nemzetközi egyezmény korlátozza a szólásszabadságot a nemzetbiztonság védelmének garantálása érdekében. Az Emberi Jogok Európai Egyezménye továbbmegy ezen, és korlátozza a szólásszabadságot a területi integritás védelmének körülhatárolása érdekében. Azonban felmerül a kérdés, hogy a területi szeparatizmusra való buzdítás kimeríti-e az EJEE által elképzelt esetet, amely az állam azon legitim jogára vonatkozik, amely területi integritásának megvédésére irányul. Vajon a területi szeparatizmusra vonatkozó alkotmányos utalás legitim beavatkozásnak számít, vagy sem? Véleményünk szerint nem, és ez más érvek mellett a szeparatizmus fogalmának értelmezhetőségével magyarázható. A jelen alkotmányos megoldás perverz következményei közé tartoznak a hatóságok azon lépései, amelyek megpróbálták a területi autonómiáról szóló vitákat erre való hivatkozás által kiiktatni a közbeszédből. A kontextusok sokaságából, amelyben a téma megjelent, újra megemlíthető a Titkosszolgálatot Felügyelő Bizottság 2001 novemberében nyilvánosságra hozott jelentése, amely arról számolt be, hogy Hargita és Kovászna megyék kiszabadultak az államhatalom befolyása alól. Állításainak alátámasztása érdekében a magyarok (személyes, közösségi és közigazgatási) autonómia-követeléseit, a magyarság államalkotó nemzetként való elismerési kéréseit, illetve az Alkotmány, a román állam nemzeti egységéről szóló, 1. cikkének módosítási indítványát hozza fel. 20 A Titkosszolgálatot Felügyelő Bizottság az autonómia-törekvéseket területi szeparatizmusra való buzdításként értelmezte, és kérte az alkotmány 30. cikke (7) bekezdé- 20 Lásd az APADOR-CH jelentését, amely az Egyesület és a Pro Európa Liga kivizsgálása alapján készült 2001 decemberében (http://www.apador.org/old/ranual.htm).
15 Gabriel Andreescu: A civil értékek elidegenítése 181 sében foglalt előírások alkalmazását, az ilyen típusú nyilvános kijelentések kiiktatása érdekében október 9-én a rendőrség a Maros megyei Erdőszentgyörgyön letartóztatta és őrizetbe vette Fodor Imrét, Marosvásárhely alpolgármesterét, mert a tulajdonát képező gépkocsiban a Székely Nemzeti Tanács Kezdeményező Bizottságának plakátjait szállította. A letartóztatást követően a rendőrség és a Maros megyei táblabíróság ügyészsége is kihallgatta. Ugyanaznap a rendőrség bekísérte Andrássy Árpád Maros megyei tanácsost és Márton Lajost, a Magyar Polgári Egyesület aktivistáját igazoltatás céljából, mert hasonló plakátokat ragasztottak. Másnap őrizetbe vették Tőkés Andrást is, mert gépkocsijában 700 hasonló plakátot találtak. A plakátok Székelyföld térké pét tartalmazták. 21 A zaklatásokat mind a rendőrség, mind pedig az ügyészség a területi szeparatizmusra való buzdítás alkotmányos tiltásával magyarázta. Az esetek bemutatásával itt megállunk, azonban ezeket a rendelkezésünkre álló példák gazdag választékából merítettük. A szólásszabadságnak az ország és a nemzet gyalázásán, illetve a területi szeparatizmusra való buzdításon alapuló alkotmányos korlátozása éveken keresztül bizonyították káros jellegüket. 4. Az állami diszkrecionalitás az állampolgári értékek perspektívájából: diszkrecionális alkotmányos jogok A fenti példák alapján az mutattuk be, hogy az alkotmány miként ütközik az emberi jogokkal és szabadságokkal, mind belső okoknak tulajdoníthatóan, ezeknek az előírásoknak az alaptörvényben való megsértése által, mind külső okokból fakadóan, egy, az alkotmánynak ellentmondó törvényhozás által, illetve azért, mert az alaptörvényből hiányoznak a megfelelő védekező mechanizmusok. A tipológia (a), (b) és (c) típusainak részletes bemutatása nem tartozik az elemzésünk körébe. A polgári értékek megsértésének a negyedik forrására fogunk összpontosítani, amelyet az állami diszkrecionalitással való visszaélésnek neveztünk. Ezen belül a legjelentősebb alkotmányos elvek tagadásának legfontosabb forrásaként a nemzeti értékek területének homályos jellegű, alkotmányellenes normatív láncolatok általi körülhatárolását azonosítottuk. Az állampolgári értékek napjainkban a jogi instrumentumokban kodifikált alapvető jogok és szabadságokként jelennek meg, melyeknek tartalmát 21 A kérdésben az Országos Diszkriminációellenes Tanács is megszólalási lehetőséget kapott, azonban kijelentette, hogy a probléma nem tartozik a hatáskörébe.
16 182 FÓRUM a strasbourgi Emberi Jogok Európai Bírósága, a genfi Emberi Jogi Bizottság és a luxemburgi Európai Bíróság döntései felügyelnek és bővítnek folyamatosan. Az Emberi Jogok Európai Egyezménye például egy olyan jogi instrumentum, amely nemzetek feletti alkotmánynak is tekinthető, hiszen feladata, hogy a civil és politikai értékekkel kapcsolatos saját elképzelését és elvárásait továbbítsa a nemzeti törvényhozó szerveknek. 22 Emellett, nemzetek felettinek számítanak az Emberi Jogok Európai Bíróságának döntései által meghatározott jogok és szabadságok is, amelyekre az elkövetkezőkben részletesebben visszatérünk. Amikor az alkotmányos értékekről beszélünk, szükséges az alapvető jogokkal és szabadságokkal kapcsolatos nemzetközi előírásokhoz való igazodás, azonban ez önmagában nem elégséges. Egyes érdekellentétek feloldását nem a kormányközi szervek szabályozzák, hanem magukra az államokra bízzák, akik kompetensebbek a probléma átlátásában. A felhasznált elv nem más, mint az Emberi Jogok Európai Egyezményére alkalmazott, a szubszidiaritás elve alapján kidolgozott doktrína az állami diszkrecio nalitásról: az államok a belső jogformálás esetén, a közös értékek által előírt komplex egyensúly biztosítása érdekében, bizonyos szabadságnak örvendenek eszközeik megválasztásában. 23 Az emberi jogokat előtérbe helyező diskurzusok sok esetben alábecsülik az állami diszkrecionalitás fontosságát, inkább a jelenlegi nemzetközi jogi rendszer korlátozó tényezőjének tekintve azt. Az ilyen látásmód azonban mind gyakorlati-működési, mind pedig elvi vonatkozásaiban hiányos. Az állami diszkrecionalitás célja a strasbourgi Emberi Jogok Európai Bírósága és a nemzeti közhatalmak közötti párbeszéd biztosítása és elősegítése, ami egyben a kötelezettségek bizonyos szempontbeli elosztását is jelenti. 24 Ebben a formában az állami diszkrecionalitás segítséget nyújt az államoknak az Emberi Jogok Európai Egyezményének elfogadásában, biztosítva az Egyezmény legitimitását azokban az esetekben is, amikor a Bíróság nem viselkedhet kormányfölötti szervként: az EJEB bírák hatalma csak korlátozott lehet. Az egyéni jogok fórumává vált Emberi Jogok Európai Bíróságát tehát meg kell vizsgálnunk az államráció szempontjából is Elias Kastanas: Unité et diversité: notions autonomes et marge d appréciation des Etats dans la jurisprudence de la Cour européene des droits de l homme. Bruylant, Bruxelles, 1996, Lásd az állami diszkrecionalitás problematikájának áttekintését Elias Kastanas: i. m. 24 Uo Uo. 241.
17 Gabriel Andreescu: A civil értékek elidegenítése 183 Másrészt, elvi szempontból, az állami diszkrecionalitás úgy is értelmezhető, hogy mivel az Emberi Jogok Európai Egyezménye és az Európa Tanács intézményrendszere által védett közös értékek között szerepel a sokszínűség és a pluralizmus, ebbe az európai szintű jogi pluralizmus védelme és elfogadása is beletartozik. 26 Tehát az állami diszkrecionalitás nem az európai szervek önkorlátozási kísérlete, hanem az államok azon képességének elismerése, amely a közérdek komplex egyensúlyának felismerésére vonatkozik. Az államok szabad mozgástere nem azt jelenti, hogy az alapjogokkal kapcsolatos kérdésekben tiszteletben kell tartani az államok akaratát, hiszen a Bíróság elutasította annak lehetőségét, hogy a nemzetközi szervezetek távol tartsák magukat olyan politikai témáktól, amelyek a nemzeti szuverenitás kérdésköréhez tartoznak. Egyes kérdéskörökben, mint például a politikai szólásszabadság vagy a sebezhető csoportok védelme, egyetemesen elfogadott normák kidolgozásáig jutottak, 27 míg más folyamatban levő kérdésekben a konszenzusra jutás egy kritikus pont eléréstől függ. Ilyen kritikus pontra való jutásra legjobb példa a Lautsi vs. Olaszország eset, amely a szuverenitás és az állampolgári jogok közötti egyensúly kérdésében betöltött fontos szerepére való tekintettel hosszabb bemutatást érdemel november 3-án az Emberi Jogok Európai Bírósága elítélte Olaszországot, mert az állami iskolákban kötelező módon kitetette a keresztet, és ezzel megszegte az Emberi Jogok Európai Egyezményének az oktatáshoz való jogra (I. kiegészítő jegyzőkönyv, 2. cikk), illetve a gondolkodás, lelkiismeret és vallás szabadságának jogára (9. cikk) vonatkozó előírásait. A Bíróság azzal érvelt, hogy a kereszt csak egy bizonyos felekezet jelképe, a tantermekben való kötelező kitevésével korlátozzák a szülőket abban a jogukban, hogy saját meggyőződésük szerint neveljék gyermekeiket, valamint a beiskolázott gyermekek azon jogát, hogy higgyenek vagy sem. A keresztek tanteremben való elhelyezése tehát túllép az állam közszolgálatokban mutatott semlegességén, mégpedig egy olyan érzékeny területen, mint az oktatás. A döntést követő tiltakozás-hullám várható volt. A Vatikán sajnálatát és megdöbbenését fejezte ki a kérdéssel kapcsolatban, és a Bíróság kemény beleavatkozásáról beszélt. A Görög Katolikus Egyház a sajtóközlemény kiadásán is továbblépve a lehetőségeket latolgató zsinatot hívott össze a helyzet megtárgyalására. A nemzeti és vallási kisebbségek jogaiért harcoló 26 Uo Uo. 260.
18 184 FÓRUM Helsinki Monitor szervezet Görögországban, a Lautsi vs. Olaszország esetre hivatkozva, a Jézus Krisztust ábrázoló ikonok bírósági tárgyalótermekből való eltávolítását kérte. 28 A keresztek tantermekből való eltávolítására vonatkozó Bírósági döntés szép lassan az összes vallásos szimbólumnak a közintézményekből való eltávolításához fog vezetni. A Lautsi vs. Olaszország esetben megfogalmazott érvek a közintézményekben megjelenő ikonok problematikájára is alkalmazhatók, nehéz tehát elképzelni, hogy a strasbourgi bíróság más döntést fog hozni a fenti döntést kiaknázni vágyó beadványok sokaságára. Mivel jelenleg az erős Egyházzal rendelkező országok esetében a többségi vallás szimbólumainak kitétele megszokott gyakorlat, 29 a Lautsi vs. Olaszország döntés, az Egyesült Államok alkotmányának 1. kiegészítése és az 1905-ös francia törvényhez hasonlóan egy olyan laikus modell felé tereli az állam és egyház kapcsolatát, amely idővel megszünteti egyes Egyházak elismerésének és másokkal szembeni előnyben részesítésének Európa-szerte bevett gyakorlatát. A tét tehát hatalmas, a Lautsi vs. Olaszország esete jól példázza, hogy mekkora felelősséget igényel az államok törvényhozási szokásai és az Európa Tanács és az Emberjogi Egyezmény elfogadása közötti egyensúly megtartása. Olaszország bejelentette, hogy fellebbez a Lautsi vs. Olaszország eset kapcsán született Bírósági döntés ellen arra hivatkozva, hogy a döntés komoly közérdeki és értelmezési problémát vet fel. A fellebbezést csak a Bíróság Nagy Kamarája érvényesítheti, amely eddigi létezésének legfontosabb döntését fogja meghozni. A jelen tanulmány lezárásakor még nem lehetett tudni, milyen fázisban van az olasz kérelem elbírálása, azonban, amennyiben a Nagy Kamara megerősíti előző határozatát, megvédi azokat az értékeket, amelyekért 50 éves fennállása alatt harcolt. Ellenkező esetben azt a tézist erősíti, mely szerint az európai bírák hatalmát az Egyezmény tagállamainak akarata határozza meg. 28 Romániában a témát már kimerítették az Emil Moise buzăui tanár petíciójának eredményeként létrejött nyilvános és intézményes harcban. Moise tanár úr az Országos Diszkriminációellenes Tanácshoz fordulva pozíciójának elismerését és az ikonok eltávolítását kérte az állami iskolákból. A Tanács elismerte igazát, azonban a Legfőbb Semmítő- és Ítélőszék semmisnek nyilvánította a döntést. Az ügyet végül a Emberi Jogok Európai Bírósága elé vitte, ahol panaszt nyújtott be Románia ellen. A Lautsi vs. Olaszország precedens teremtő esetet követően a döntés csakis az olaszországihoz hasonló lehet. 29 Jó példa erre a Román Ortodox Egyház szerepe az ikonok középületekben való feltevésének ügyében.
19 Gabriel Andreescu: A civil értékek elidegenítése 185 A keresztek kérdése maximálisan kiélezte az állami racionalitás és a Bíróság hatalmának szabályozását szolgáló pluralizmus, illetve az emberi alapjogok védelmezőjeként számon tartott Emberi Jogok Európai Egyezményének betartása iránti alapvető kötelezettség közötti feszültséget. Abban az esetben is, ha a Nagy Kamara megváltoztatja a Bíróság eredeti döntését, a Lautsi vs. Olaszország eset bebizonyította, hogy az állami diszkrecionalitás eszméje maga után vonja a nemzeti határok elismerését abban az értelemben, hogy nem azt mutatja meg, mit tehetnek az államok, hanem azt, hogy mit nem tehetnek meg. 30 A bírósági befolyás tehát mélyreható, anélkül azonban, hogy teljes lenne. Az állami diszkrecionalitás legitim voltának megállapítása jóval könynyebb olyan alkotmányos vagy törvénykezési esetekben, amikor ezek az Egyezményben is szereplő alapjogokra vonatkoznak. A vallásos eskü kérdéskörét vagy a szólásszabadság korlátozásának az Egyezménytől eltérő eseteit az előző fejezetben tárgyaltuk, azonban a román alkotmány több olyan sajátos jogot is bevezet, amely túllép az alapvető jogokon és szabadságokon. Ilyen például az Emberi Jogok Európai Egyezményének szólásszabadságot szabályozó 10. cikkén is túlmutató 30. cikk (4) bekezdése, amely megtiltja a kiadványok betiltását. Általános megfogalmazásukban a fent említett sajátos jogok egyértelműen az állami diszkrecionalitás keretei közé tartoznak, hiszen a jogok és szabadságok nemzeti sajátosságait hangsúlyozzák, egyben hozzáadva az Egyezmény által előírtakhoz is. Az alkotmányban megjelenő ilyen típusú sajátos rendelkezések közül meg kell említenünk a következőket: az idegen lakosság áthelyezésének és betelepítésének tiltására vonatkozó 3. cikk (4) bekezdése; a nemzeti kisebbségek identitásának megőrzésén túlmutató, annak kibontakozásáról szóló 6. cikk (1) bekezdése; a határon túli románok nemzeti identitásának megtartásáról, fejlesztéséről szóló 7. cikk (1) bekezdése; a különleges közigazgatási hatáskörök fakultatív és ingyenes jellegének biztosításáról szóló 21. cikk (4) bekezdése; a lelkiismeret szabadságáról és annak tolerancia és kölcsönös megbecsülés alapján történő kinyilvánításáról szóló 29. cikk (2) bekezdése; a 29. cikk többi bekezdése, amelyek a felekezetek jogairól szólnak; a már említett kiadványok betiltását visszautasító 30. cikk (4) bekezdése és ugyanazon cikk (5) bekezdése, amely törvény alapján kötelezi a tömegkommunikációs eszközöket támogatási forrásaik nyilvánosságra hozásáról; az állami és magántulajdonban levő sajtótermékek helyes támogatását előíró 31. cikk (3) bekezdése; a nemzeti kisebbsé- 30 Uo. 241
20 186 FÓRUM gekhez tartozó személyek anyanyelven tanuláshoz való jogát biztosító 32. cikk (3) bekezdése, ugyanazon cikknek a hátrányos helyzetű családokból és árvaházakból származó diákok szociális ösztöndíjbeli támogatásáról szóló (4) bekezdése, az egyetemi autonómiát garantáló (6) bekezdése, valamint a vallási iskolai oktatást szabályozó (7) bekezdése; a választásokat szabályozó 37. cikk; a politikai pluralizmus, a jogállam és szabadság elvei, Románia területi integritása és szabadsága ellen harcoló pártok alkotmányellenesnek való nyilvánítását kimondó 40. cikk (2) bekezdése, illetve ugyanazon cikk (3) bekezdése, amely megtiltja bizonyos foglalkozási kategóriák politikai pártokban való részvételét; az egyházi és polgári esküvő sorrendjét szabályozó 48. cikk (2) bekezdése; a választásokon a parlamenti képviselethez szükséges szavazatszámot el nem érő nemzeti kisebbségi szervezetek képviselői mandátumát szabályozó 62. cikk (2) bekezdése. A fent említett jogok alkalmazására hivatott törvények, jelenlegi monista rendszerünkben, elvi szinten nem ütközhetnek értelmezés vagy kiterjesztés útján az alapvető jogokkal és szabadságokkal. Továbbá, az állami diszkrecionalitás előírásai, bár első látásra az alkotmányos értékeket erősítik, megdönthetik egy olyan rendszer egyensúlyát, amelyben a jogok és szabadságok egymástól függenek. Például abban az esetben, amikor a magánélet védelmét erősítjük, a szólásszabadsághoz való jogot kurtítjuk, vagy amikor az egyének biztonságának növelése érdekében hozunk intézkedéseket, a társuláshoz és a gyülekezéshez való jog alkalmazását nehezítjük meg, és így tovább. Ezek a szabályozások, amelyek a jogok közötti egyensúlyt befolyásolják, az alapjogok gyakorlására is kihatással vannak. Sajátos természetüknél fogva a társadalom civilizációs profilját és ezen belül annak lényegét szabályozzák. Az állami diszkrecionalitás eredményeként létrejövő alkotmányos jogokat, egy jobb terminus hiányában, diszkrecionális alkotmányos jogoknak fogjuk nevezni. Feltevésünk szerint a román alkotmány polgári értékekhez való igazítása ezen diszkrecionális alkotmányos jogok alkalmazásától függ, pontosabban attól a formától, ahogy ezek a törvényhozást befolyásolják, és a közpolitikai hatalmat meghatározzák. A sajátos jogok egyik problémás vetülete az, hogy megfogalmazásaik nem tartalmazzák a megfelelő korlátozási mechanizmusokat. Egyes ismert példák kivételével (a kínzás és az embertelen vagy megalázó bánásmód tilalma stb.) az alapvető szabadságok és jogok akár az Emberi Jogok Európai Egyezményének megfogalmazásában, akár az alkotmányok kevésbé közvetlen megfogalmazásában tartalmazza ezek alkalmazásának törvényes korlátait. Az első bekezdés a jogot, a második (a többi) annak a határait írja

References: bíróság 
 bíróság 
 bíróság 
 bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság 
 Bíróság 
 Bíróság